Ügyszám: OBH 2602/2002.
Előadó: dr. Fogarassy Edit

            
Mance Dragan

Nagyfai Országos Bv. Intézet
6750 Nagyfa-Algyő,
Pf. 7.

	Tisztelt Uram!

	Hivatalomhoz intézett, 2002. augusztus 25-i beadványában egyrészt sérelmezte, hogy a Szegedi Katonai Ügyészség megtagadta a nyomozást a feljelentése alapján; másrészt kifogásolta a postázás gyakorlatát a nagyfai bv. intézetben (több pénzt kérnek el; a feladóveványt nem adják át).
Az állampolgári jogok országgyűlési biztosáról szóló 1993. évi LIX. törvény (Obtv.) 16. § (1) szerint az országgyűlési biztoshoz bárki fordulhat, ha megítélése szerint valamely hatóság vagy közszolgáltató eljárása, határozata, ill. a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésére álló közigazgatási jogorvoslati lehetőségeket már kimerítette. Az Ön esetében azonban nem állnak fenn ezek a feltételek.
A Szegedi Katonai Ügyészség határozata ellen - a beadványában kifejtett indokok alapján - a Katonai Főügyészséghez fellebbezhet. A postázással kapcsolatban pedig az intézet parancsnokához, illetve - elutasítás esetén - a büntetés-végrehajtás országos parancsnokához fordulhat panaszával.
	Mindezekre tekintettel tájékoztatom, hogy panaszát - miután nem merítette ki a jogorvoslati lehetőségeit - hatáskör hiányában nem vizsgálhatom. Kérem a tájékoztatás tudomásul vételét.

Budapest, 2002. 
		
Üdvözlettel: 

								Takács Albert